लेकिन केन्द्र सरकार के लिए यह मांग मानना किसी भी तरह से आसान नहीं था। वैसे ही चन्द्रशेखर राव के लिए भूख हड़ताल तोड़ना और आंदोलन को वापस लेना भी आसान नहीं था। पहली बात यह थी कि अगर मौजूदा दबाव के आगे अगर केन्द्र सरकार झुक गई तो देश के दूसरे हिस्सों से भी इसी तरह की मांगें उठ खड़ी होंगी। संप्रग सरकार के लिए इस मांग को न मानने का एक और कारण भी था। सुरक्षा एजेंसियों ने चेताया है कि अगर इस मांग को सिद्धांत रूप से भी मान लिया तो इस इलाके में माओवादी काफी मजबूत हो जाएंगे।